
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1481 

16 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός της διαδικασίας πρόσληψης προσωπι¬ 
κού στην Τράπεζα Αττικής Α.Ε. 1 

Μισθολογικές ρυθμίσεις Προσωπικού του Κέντρου 
Προγραμματισμού και Οικονομικών Ερευνών 

(ΚΕΠΕ). 2 

Καθορισμός του Περιεχομένου της Καθολικής Υπη¬ 
ρεσίας. 3 


ΑΠΟΦΑΣΕΙ Σ 

Αριθμ. 34345/ΕΓΔΕΚΟ 2320 (1) 


Καθορισμός της διαδικασίας πρόσληψης προσωπικού 
στην Τ ράπεζα Αττικής Α.Ε. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17, καθώς και 
τις διατάξεις της παρ.4 του άρθρου 13 του ν. 3429/2005 
«Δημόσιες Επιχειρήσεις και Οργανισμοί [ΔΕΚΟ)» (ΦΕΚ 
314/Α72005). 

2. Τις διατάξεις του άρθρου 90 του π.δ. 63/2005 «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ 98/Α72005). 

3. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Καθορίζουμε, σύμφωνα με τις διατάξεις της παρ. 3 του 
άρθρου 17, σε συνδυασμό με τις διατάξεις της παρ. 4 
του άρθρου 13 του ν. 3429/2005 τη διαδικασία πρόσλη¬ 
ψης προσωπικού στην Τ ράπεζα Αττικής Α.Ε. ως εξής: 

Αρθρο 1 

1. Η Τράπεζα Αττικής Α.Ε. μπορεί να προσλάβει το 
πάσης φύσεως προσωπικό της με σύμβαση εξαρτη¬ 
μένης εργασίας για δοκιμαστική περίοδο μέχρι επτά 
(7) μηνών. 


2. Η πρόσληψη αυτή γίνεται ύστερα από προκήρυξη, 
η οποία εκδίδεται από την Τράπεζα Αττικής Α.Ε. και με 
την οποία καθορίζονται: 

α) Ο αριθμός ανά ειδικότητα του προσωπικού που 
θα προσληφθεί. 

β) Τα απαιτούμενα κατά ειδικότητα προσόντα (κύρια, 
πρόσθετα ή και επικουρικά). 

γ) Τυχόν ειδικά όρια ηλικίας που απαιτούνται από τη 
φύση και τις ιδιαιτερότητες των καθηκόντων των προς 
πλήρωση θέσεων τηρούμενης της διαδικασίας της παρ. 
11 του άρθρου 10 του ν. 3051/2002. 

δ) Τα κριτήρια πρόσληψης. 

ε) Η προθεσμία υποβολής των αιτήσεων των υποψη¬ 
φίων, ο τρόπος υποβολής τους και η υπηρεσία στην 
οποία υποβάλλονται. 

στ) Τα απαιτούμενα δικαιολογητικά και ο χρόνος υπο¬ 
βολής τους. 

ζ) το δικαίωμα άσκησης ένστασης, ο τρόπος υποβολής 
της, ο χρόνος άσκησής της και το όργανο εξέτασής 
της. 

Τα οριζόμενα στην προκήρυξη προσόντα πρέπει να 
συντρέχουν το αργότερο κατά την ημέρα λήξεως της 
προθεσμίας υποβολής των αιτήσεων. 

Στην προκήρυξη αναφέρεται και η χρονική διάρκεια 
της δοκιμαστικής περιόδου. 

3. Η προκήρυξη αποστέλλεται στο ΑΣΕΠ προκειμέ- 
νου να ασκήσει τον προβλεπόμενο από την παραγρ. 
1 του άρθρου 13 του ν. 3429/2005 έλεγχο και εγκρίνει 
ή τροποποιεί την προκήρυξη αναλόγως, μέσα σε δέκα 
(10) εργάσιμες ημέρες από την περιέλευση σ’ αυτό του 
αντίστοιχου σχεδίου προκήρυξης. 

Αν παρέλθει άπρακτη η προθεσμία των δέκα (10) ημε¬ 
ρών, τεκμαίρεται η σύμφωνη γνώμη του ΑΣΕΠ. 

Μετά την έγκριση ή τροποποίηση της προκήρυξης από 
το ΑΣΕΠ ή την πάροδο άπρακτης της προθεσμίας των 
δέκα (10) ημερών η προκήρυξη δημοσιεύεται στο Τεύχος 
Προκηρύξεων Α.Σ.Ε.Π. της «Εφημερίδος της Κυβερνήσε- 
ως» σύμφωνα με το άρθρο 7 παρ. 9 του ν. 3469/2006 
(ΦΕΚ 131/Α728.6.2006), η περίληψη της προκήρυξης δη¬ 
μοσιεύεται σε δύο (2) τουλάχιστον ημερήσιες εφημερί¬ 
δες των Αθηνών και σε μια (1) ημερήσια εφημερίδα της 
Θεσσαλονίκης και αναρτάται σε εμφανές σημείο των 
Καταστημάτων Τράπεζας Αττικής Α.Ε. 

Τριμελής τουλάχιστον Επιτροπή η οποία ορίζεται από 
το Δ/ντα Σύμβουλο της Τράπεζας Αττικής Α.Ε. καταρτί- 

ζει πίνακα αποκλεισμένων για τυπικούς λόγους, καθώς 
και προσωρινούς πίνακες κατάταξης των υποψηφίων 
και των προσληπτέων οι οποίοι αναρτώνται στα κατα¬ 
στήματα της Τράπεζας Αττικής Α.Ε. Κατά των πινάκων 
αυτών ασκείται ένσταση μόνο για λόγους νομιμότη¬ 
τας εντός δέκα (10) ημερών από την ανάρτησή τους, 
η οποία κατατίθεται αυτοπροσώπως ή αποστέλλεται 
ταχυδρομικώς επί αποδείξει στη Διεύθυνση Διαχείρι¬ 
σης Ανθρωπίνων Πόρων της Τράπεζας Αττικής Α.Ε. Η 
Επιτροπή, που έχει την ευθύνη της κατάρτισης των 
πινάκων εξετάζει τις ενστάσεις και καταρτίζει τον ορι¬ 
στικό πίνακα προσληπτέων τον οποίο και αποστέλλει 
στο ΑΣΕΠ εντός δέκα (10) ημερών από την κατάρτισή 
του για περαιτέρω έλεγχο. 

Το ΑΣΕΠ αφού ελέγξει τη νομιμότητα του οριστικού 
πίνακα προσληπτέων, σε είκοσι (20) εργάσιμες ημέρες 
κυρώνει αυτόν και τον επιστρέφει στην Τράπεζα Αττικής 
Α.Ε. Αν παρέλθει άπρακτη η προθεσμία των είκοσι (20) 
ημερών, τεκμαίρεται η έγκριση από το ΑΣΕΠ του ορι¬ 
στικού πίνακα. Ο πίνακας προσληπτέων αποστέλλεται 
προς δημοσίευση στην Εφημερίδα της Κυβερνήσεως, 
Τεύχος ΑΣΕΠ, σύμφωνα με το άρθρο 5 παρ.2, περίπτωση 
ιε του ν. 3469/2006 (ΦΕΚ 131/Α728.6.2006). 

ΑΡΘΡΟ 2 

1. Το προσωπικό που προσλαμβάνεται βάσει των πι¬ 
νάκων προσληπτέων συνάπτει με την Τράπεζα Αττικής 
ΑΕ σύμβαση εξαρτημένης εργασίας για δοκιμαστική 
περίοδο διάρκειας μέχρι επτά (7) μηνών. Η χρονική δι¬ 
άρκεια της δοκιμαστικής περιόδου αναγράφεται στο 
κείμενο της σύμβασης που υπογράφει ο νεοπροσλαμ- 
βανόμενος. 

2. Μετά την πάροδο δοκιμαστικής υπηρεσίας έξι (6) 
μηνών και εντός ενός (1) μηνάς: 

Συντάσσεται έκθεση αξιολόγησης του υπαλλήλου, για 
την καταλληλότητα και την επάρκειά του να ανταποκριθεί 
στα καθήκοντα για τα οποία προσλήφθηκε, από τα αρμό¬ 
δια υπηρεσιακά όργανα της Τράπεζας Αττικής Α.Ε. 

Ο Δ/νων Σύμβουλος της Τ ράπεζας Αττικής ΑΕ λαμβά- 
νοντας υπόψη την έκθεση αξιολόγησης, εισηγείται προς 
το Δ.Σ. της Τράπεζας το οποίο εκδίδει αιτιολογημένη 
απόφαση για τη σύναψη ή μη της σύμβασης εργασίας 
αορίστου χρόνου. 

Η διαδικασία για τη λήψη της απόφασης για σύναψη ή 
μη της σύμβασης εργασίας αορίστου χρόνου ελέγχεται, 
εντός (1) μηνάς, από το ΑΣΕΠ, σύμφωνα με τις κείμενες 
διατάξεις που διέπουν τη λειτουργία του. Αν παρέλθει 
άπρακτη η ως άνω προθεσμία τεκμαίρεται η σύμφωνη 
γνώμη του ΑΣΕΠ. 

3. Μετά τον έλεγχο της διαδικασίας λήψης της από¬ 
φασης του Δ.Σ. από το ΑΣΕΠ και εφόσον τούτο απο- 
φανθεί θετικά ή παρέλθει άπρακτη η προθεσμία του 
ενός μηνάς, η Τράπεζα Αττικής ΑΕ συνάπτει με τον 
προσλαμβανόμενο σύμβαση εργασίας αορίστου χρό¬ 
νου, σύμφωνα με τις κείμενες κάθε φορά διατάξεις της 
εργατικής νομοθεσίας. 

4. Οποιοδήποτε στοιχείο προκύψει σχετικά με την 
καταλληλότητα και την επάρκεια του μισθωτού σε 
οποιοδήποτε στάδιο της διαδικασίας και μέχρι τη συ¬ 
μπλήρωση της διάρκειας της σύμβασης εξαρτημένης 
εργασίας για δοκιμαστική περίοδο, θα τίθεται υπόψη 
του Διευθύνοντα Συμβούλου για τη διαμόρφωση της 
εισήγησής του, για τη σύναψη της σύμβασης αορίστου 


χρόνου. Οι πίνακες κατάταξης των υποψηφίων ισχύουν 
για ένα έτος από την κύρωση του πίνακα προσληπτέων 
από το ΑΣΕΠ. Εάν οι επιτυχόντες στο διαγωνισμό δεν 
προσέλθουν να αναλάβουν καθήκοντα εντός των παρα¬ 
πάνω προθεσμιών ή εάν αποχωρήσουν από την Τ ράπεζα 
προτού παρέλθει ένα έτος από την ημέρα έγκρισης των 
πινάκων, η Τράπεζα δύναται να καλέσει για πρόσληψη 
τους επόμενους κατά σειρά κατάταξης. 

5. Ο χρόνος της δοκιμαστικής περιόδου αναγνωρίζεται 
για κάθε έννομη συνέπεια. 

Η ισχύς της απόφασης αυτής αρχίζει από την ημε¬ 
ρομηνία δημοσιεύσεώς της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα,2 Αυγούστου 2007 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 


Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Β. ΜΑΓΓΙΝΑΣ 


-♦- 

Αριθμ. 2/32478/0022 (2) 

Μισθολογικές ρυθμίσεις Προσωπικού του Κέντρου 
Προγραμματισμού και Οικονομικών Ερευνών (ΚΕΠΕ). 


Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 20 του ν. 3148/2003 (ΦΕΚ 136Α72003) 
«Επιτροπή Λογιστικής Τυποποίησης και Ελέγχου, αντι¬ 
κατάσταση και συμπλήρωση των διατάξεων για τα ιδρύ¬ 
ματα ηλεκτρονικού χρήματος και άλλες διατάξεις». 

β. Του άρθρου 40 του ν. 849/1978 (ΦΕΚ 232Α71978) 
«περί παροχής κινήτρων δια την ενίσχυσιν της περιφε¬ 
ρειακής και οικονομικής ανάπτυξης της χώρας». 

γ. Των άρθρων 18 έως 25 του ν. 2579/1998 (ΦΕΚ 
31Α'/1998) «Φορολογικές διαρρυθμίσεις και άλλες δι¬ 
ατάξεις». 

δ. Του άρθρου 27 του ν. 2081/1992 (ΦΕΚ 154Α'/1992), 
«Ρύθμιση του θεσμού των Επιμελητηρίων, τροποποίηση 
των διατάξεων του ν. 1712/1987 (ΦΕΚ 115Α'/1987) για τον 
εκσυγχρονισμό των επαγγελματιών και άλλες διατά¬ 
ξεις» όπως τροποποιήθηκε με το άρθρο 1 παρ.2α του 
ν. 2469/1997 (ΦΕΚ 38Α71997) «Περιορισμοί και βελτίωση 
της αποτελεσματικότητας των κρατικών δαπανών και 
άλλες διατάξεις». 

ε. Του π.δ. 94/2000 (ΦΕΚ 75Α72000) «Οργάνωση 
και Λειτουργία του ΚΕΠΕ» και του π.δ. 305/2001 (ΦΕΚ 
207Α72001) «Μισθολογικές ρυθμίσεις προσωπικού του 
Κέντρου Προγραμματισμού και Οικονομικών Ερευνών 
(ΚΕΠΕ)». 

στ. Του π.δ. 81/2002 (ΦΕΚ 57 Α72002) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

2. Τις υπ’ αριθμ. 2/43152/0022/28.8.2003 και 2/4957/ 
0022/5.2.2004 2/40753/0022/28.7.2005 και 2/30538/0022/ 
25.7.2006, αποφάσεις μας (ΦΕΚ 1273 Β72003,315Β72004 
και 1082Β72005 και 983Β72006 αντίστοιχα). 

3. Το γεγονός ότι από τις διατάξεις της παρούσας 
απόφασης προκαλείται σε βάρος του προϋπολογισμού 
του ΚΕΠΕ συνολική δαπάνη για το έτος 2007, ποσού 
10.000 ευρώ περίπου και θα καλυφθεί για το έτος αυτό 
από τις πιστώσεις του προϋπολογισμού του ΚΕΠΕ 2007, 
αποφασίζουμε: 

Ο μηνιαίος βασικός μισθός του 34ου Μ.Κ. του εδ. 
α' της παρ. 2 του άρθρου 43 του π.δ. 94/2000, όπως 
τροποποιήθηκε με το π.δ. 305/2001 και την υπ’ αριθμ. 
2/40753/0022/28.7.2005 απόφασή μας καθορίζεται από 
1ης Ιανουάριου 2007 σε 484,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Αυγούστου 2007 

οι ΥΠΟΥΡΓΟΙ 

ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΕΤΡΟΣ ΔΟΥΚΑΣ 
-♦- 

Αριθμ. 44035/1626 (3) 

Καθορισμός του Περιεχομένου της Καθολικής 
Υπηρεσίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παρ. 1 του άρθρου 46 του ν. 3431/2006 (ΦΕΚ 
Α' 13), «Περί Ηλεκτρονικών Επικοινωνιών και άλλες δια¬ 
τάξεις», όπως ισχύει. 

β. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, που κωδικοποιήθη- 
κε με το άρθρο πρώτο του π.δ. 63/2005 (ΦΕΚ Α' 98). 

γ. Του π.δ. 293/1999 «Οργανισμός του Υπουργείου Με¬ 
ταφορών και Επικοινωνιών» (ΦΕΚ Α' 263), όπως ισχύει. 

2. Την υπ’ αριθμ. 436/37/24.5.2007 εισήγηση της Εθνικής 
Επιτροπής Τηλεπικοινωνιών και Ταχυδρομείων (ΕΕΤΤ). 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Αντικείμενο - Πεδίο Εφαρμογής 

Αντικείμενο της παρούσας απόφασης είναι ο καθορι¬ 
σμός του ελάχιστου συνόλου υπηρεσιών συγκεκριμένης 
ποιότητας, που πρέπει να διατίθενται για κάθε χρήστη 
στην ελληνική επικράτεια, ανεξάρτητα από τη γεωγρα¬ 
φική του θέση, σε προσιτή τιμή. 

Αρθρο 2 

Ορισμοί 

Λέξεις ή φράσεις, οι οποίες χρησιμοποιούνται στην 
παρούσα απόφαση, έχουν την έννοια, η οποία τους απο¬ 
δίδεται στο ν. 3431/2006, όπως ισχύει. Σε περίπτωση που 
κάποιος από τους ορισμούς που χρησιμοποιούνται στην 
παρούσα απόφαση δεν αναφέρεται στο ν. 3431/2006, η 
αντίστοιχη λέξη ή φράση ερμηνεύεται σύμφωνα με τον 
ορισμό, ο οποίος περιλαμβάνεται στο παράγωγο δίκαιο 
της Ευρωπαϊκής Ένωσης. 

Αρθρο 3 

Περιεχόμενο της Καθολικής Υπηρεσίας 

1. Η παροχή Καθολικής Υπηρεσίας περιλαμβάνει τις 
ακόλουθες υπηρεσίες: 


α. Σύνδεση σε σταθερές θέσεις με το δημόσιο τηλε¬ 
φωνικό δίκτυο και πρόσβαση σε διαθέσιμες στο κοινό 
τηλεφωνικές υπηρεσίες σε σταθερές θέσεις. 

β. Υπηρεσίες πληροφοριών τηλεφωνικού καταλόγου 
και κατάλογοι συνδρομητών σε έντυπη ή επικουρικά 
ηλεκτρονική μορφή, 
γ. Κοινόχρηστα τηλέφωνα. 

δ. Ειδικά μέτρα για άτομα με ειδικές ανάγκες (Ατο¬ 
μα με Αναπηρίες) ή ειδικές κοινωνικές ανάγκες, όπως 
ηλικιωμένοι, καρδιοπαθείς, νεφροπαθείς, μεταμοσχευ- 
θέντες κ.τλ. 

2. Εφόσον δεν ορίζεται άλλως στην παρούσα από¬ 
φαση, οι υπηρεσίες και ευκολίες που συνθέτουν την 
Καθολική Υπηρεσία σύμφωνα με το παρόν άρθρο πα¬ 
ρέχονται: 

α. σε προσιτές τιμές και με προσιτότητα σύμφωνα 
με την κοινή υπουργική απόφαση των Υπουργών Οι¬ 
κονομίας και Οικονομικών και Μεταφορών και Επικοι¬ 
νωνιών κατ’ εφαρμογή της παρ. 2 του άρθρου 52 του 
ν. 3431/2006, όπως ισχύει, λαμβανομένων υπόψη και των 
ειδικότερων χαρακτηριστικών κάθε περίπτωσης, 
β. με βάση με τις αρχές της διαφάνειας, της μη διά¬ 
κρισης και της αναλογικότητας, 
γ. με ποιότητα υπηρεσίας σύμφωνα με το άρθρο 8 
της παρούσας και 

δ. σύμφωνα με τους όρους του «Κανονισμού Γ ενικών 
Αδειών». 

Αρθρο 4 

Σύνδεση σε σταθερές θέσεις με το δημόσιο τηλε¬ 
φωνικό δίκτυο και πρόσβαση σε διαθέσιμες στο κοινό 
τηλεφωνικές υπηρεσίες σε σταθερές θέσεις. 

1. Η παρεχόμενη σύνδεση πρέπει να επιτρέπει στους 
τελικούς χρήστες να πραγματοποιούν και να δέχονται 
τοπικές, εθνικές και διεθνείς τηλεφωνικές κλήσεις και 
να κάνουν χρήση υπηρεσιών τηλεομοιοτυπίας και δε¬ 
δομένων. Οι υπηρεσίες δεδομένων φωνητικής ζώνης 
θα πρέπει να παρέχονται με ρυθμούς μεταφοράς δε¬ 
δομένων που επιτρέπουν τη λειτουργική πρόσβαση στο 
Διαδίκτυο, λαμβανομένων υπόψη των επικρατουσών τε¬ 
χνολογιών που χρησιμοποιεί η πλειοψηφία των συνδρο¬ 
μητών, εφόσον αυτό είναι και τεχνολογικά εφικτό. Η εν 
λόγω υποχρέωση του παρόχου Καθολικής Υπηρεσίας 
αφορά τη σύνδεση του χρήστη στο σταθερό δημόσιο 
τηλεφωνικό δίκτυο με μια σύνδεση στενής ζώνης (είηρίο 
πειτοννόεηά οοηηθσίίοη), αλλά δεν εκτείνεται σε Ψηφια¬ 
κά Δίκτυα Ενοποιημένων Υπηρεσιών (ΙδϋΝ). 

2. Ο πάροχος Καθολικής Υπηρεσίας υποχρεούται να 
διαπιστώσει πριν από κάθε νέα σύνδεση ότι πληρούνται 
οι προϋποθέσεις της παρ.1 του άρθρου 9 του ν. 1512/1985 
(ΦΕΚ Α' 4), όπως ισχύει. 

3. Στις περιπτώσεις εκείνες όπου ο πάροχος Καθολικής 
Υπηρεσίας δεν δύναται να υλοποιήσει αίτημα για παρο¬ 
χή σύνδεσης στο σταθερό δημόσιο τηλεφωνικό δίκτυο 
υποχρεούται να αποστείλει στον αιτούντα έγγραφη απά¬ 
ντηση, εντός 5 εργάσιμων ημερών από την ημερομηνία 
παραλαβής της σχετικής αίτησης, στην οποία: 

• περιγράφονται αναλυτικά οι λόγοι για τους οποίους 
δεν είναι εφικτή η υλοποίηση του εν λόγω αιτήματος, 

• ενημερώνει τον αιτούντα ότι δύναται να προσφύγει 
στην ΕΕΤΤ. 

4. Ο πάροχος Καθολικής Υπηρεσίας υποχρεούται να 
τηρεί στατιστικά στοιχεία αναφορικά με τον αριθμό των 

απορριφθέντων αιτημάτων, καθώς επίσης και αρχείο με 
τις έγγραφες απαντήσεις που απέστειλε στους αιτού- 
ντες σύμφωνα με την ανωτέρω διαδικασία, τα οποία 
πρέπει να κοινοποιεί αμέσως στην ΕΕΤΤ μετά από σχετι¬ 
κό έγγραφο αίτημά της. Τα ως άνω στοιχεία ο πάροχος 
Καθολικής Υπηρεσίας υποχρεούται να διατηρεί για δύο 
(2) έτη και να τα θέτει στην διάθεση της ΕΕΤΤ, εφόσον 
του ζητηθεί. 

5. Ο πάροχος του παρόντος στοιχείου Καθολικής Υπη¬ 
ρεσίας υποχρεούται να παρέχει στους τελικούς χρήστες 
στην ελληνική επικράτεια τη δυνατότητα να καλούν 
την υπηρεσία πληροφοριών καταλόγου άλλου Κράτους 
Μέλους της Ευρωπαϊκής Ένωσης. 

Αρθρο 5 

Υπηρεσίες πληροφοριών τηλεφωνικού καταλόγου 
και κατάλογοι 

1. Στους τελικούς χρήστες διατίθεται στο πλαίσιο πα¬ 
ροχής καθολικής υπηρεσίας ένας τουλάχιστον πλήρης 
κατάλογος, που καλύπτει όλους τους καταχωρισμένους 
συνδρομητές τηλεφώνου και τους αριθμούς, σταθε¬ 
ρούς, κινητούς και προσωπικούς, σε εγκεκριμένη από 
την ΕΕΤΤ μορφή, έντυπη ή ηλεκτρονική. Ο ή οι υπόχρε¬ 
οι για την έκδοση τηλεφωνικού καταλόγου πάροχοι 
Καθολικής Υπηρεσίας υποχρεούνται να υποβάλλουν 
στην ΕΕΤΤ για έγκριση τη μορφή των καταλόγων που 
πρόκειται να εκδώσουν, το αργότερο δύο (2) μήνες πριν 
από την έκδοσή τους. 

2. Σε όλους τους τελικούς χρήστες, συμπεριλαμβα¬ 
νομένων των χρηστών κοινοχρήστων τηλεφώνων, δι¬ 
ατίθεται επί 24ώρου βάσεως, τουλάχιστον μια πλήρης 
τηλεφωνική υπηρεσία πληροφοριών καταλόγου. 

3. Οι κατάλογοι που αναφέρονται στην παράγραφο 1 
του παρόντος άρθρου περιλαμβάνουν, με την επιφύλαξη 
της κείμενης νομοθεσίας περί προστασίας δεδομένων 
προσωπικού χαρακτήρα και της προστασίας της ιδιω¬ 
τικής ζωής στον τομέα των ηλεκτρονικών επικοινωνιών, 
όλους τους συνδρομητές των διαθέσιμων στο κοινό 
τηλεφωνικών υπηρεσιών. 

4. Κάθε συνδρομητής δημόσιων τηλεφωνικών υπη¬ 
ρεσιών έχει δικαίωμα καταχώρισης των στοιχείων του 
στο διαθέσιμο στο κοινό κατάλογο, που αναφέρεται 
στην παράγραφο 1. 

5. Όλες οι επιχειρήσεις, οι οποίες εκχωρούν τηλεφωνι¬ 
κούς αριθμούς, έχουν υποχρέωση να ενημερώνουν, κατά 
τη σύναψη της σχετικής σύμβασης, τους συνδρομητές 
τους, συμπεριλαμβανομένων των συνδρομητών καρτο- 
κινητής τηλεφωνίας, σχετικά με το δικαίωμά τους να 
καταχωρούνται ατελώς στον τηλεφωνικό κατάλογο και 
να συμπεριλαμβάνονται στην υπηρεσία πληροφοριών 
καταλόγου που παρέχονται στο πλαίσιο της Καθολικής 
Υπηρεσίας, καθώς και το δικαίωμά τους να ελέγχουν και, 
αν είναι απαραίτητο, να διορθώνουν ή και να ζητούν τη 
διαγραφή της σχετικής καταχώρισης. Ο συνδρομητής 
έχει τη δυνατότητα, είτε κατά τη σύναψη της σύμβασης 
είτε οποιαδήποτε στιγμή αργότερα το επιθυμήσει, να δι¬ 
ατυπώσει αντιρρήσεις στη καταχώρισή του. Οι συνδρο¬ 
μητές καρτοκινητής τηλεφωνίας, εφόσον επιθυμούν την 
καταχώρισή τους σε οποιονδήποτε τηλεφωνικό κατά¬ 
λογο και κατά συνέπεια και στον τηλεφωνικό κατάλογο 
και στην υπηρεσία πληροφοριών καταλόγου που παρέ¬ 
χονται στο πλαίσιο της Καθολικής Υπηρεσίας, οφείλουν 
να το γνωστοποιούν εγγράφως στην επιχείρηση, στην 


οποία είναι συνδρομητές. Οι αντιρρήσεις του κάθε συν¬ 
δρομητή δύνανται να αφορούν το σύνολο ή μέρος των 
αριθμών του ή των προσωπικών του στοιχείων. 

6. Σε περίπτωση που ο πάροχος Καθολικής Υπηρεσί¬ 
ας, σύμφωνα με την παράγρ. 1 του παρόντος άρθρου, 
επιτρέπει την πρόσβαση στον τηλεφωνικό κατάλογο, 
μέσω του διαδικτύου, υποχρεούται να έχει διαθέσιμο 
στην ιστοσελίδα τον αριθμό των επισκέψεων που δέ¬ 
χθηκε αυτή από την αρχή του έτους. 

7. Οι πληροφορίες που περιλαμβάνονται στους τη¬ 
λεφωνικούς καταλόγους ή παρέχονται στο πλαίσιο 
της υπηρεσίας πληροφοριών τηλεφωνικού καταλόγου 
είναι οι ελάχιστες αναγκαίες και συνίστανται στο ονο¬ 
ματεπώνυμο, πατρώνυμο, διεύθυνση και όλους τους 
αριθμούς (σταθερούς, κινητούς και προσωπικούς) των 
συνδρομητών όλων των διαθέσιμων στο κοινό τηλε¬ 
φωνικών υπηρεσιών. Ο πάροχος Καθολικής Υπηρεσίας 
δύναται να μεριμνά ώστε να περιλαμβάνονται, ατελώς 
για το συνδρομητή, στα ανωτέρω και το επάγγελμα, 
οι διευθύνσεις ηλεκτρονικού ταχυδρομείου, καθώς και 
προσωπικών ιστοσελίδων, κατόπιν υποβολής σχετικού 
αιτήματος από το συνδρομητή. 

8. Ο πάροχος τηλεφωνικών καταλόγων ή πληροφορι¬ 
ών τηλεφωνικού καταλόγου που παρέχονται στο πλαί¬ 
σιο της Καθολικής Υπηρεσίας οφείλει να ακολουθεί 
την αρχή της αμεροληψίας κατά την επεξεργασία και 
παρουσίαση των πληροφοριών των Χρηστών του ή πλη¬ 
ροφοριών που του διατίθενται από άλλους παρόχους 
Δημόσιων Τηλεφωνικών Υπηρεσιών. 

9. Η δραστηριότητα του παρόχου Καθολικής Υπηρεσί¬ 
ας στον τομέα παροχής υπηρεσιών καταλόγου και της 
έκδοσης καταλόγων δεν πρέπει να γίνεται κατά τρόπο 
που να περιορίζει τον ανταγωνισμό. 

10. Ο πάροχος Καθολικής Υπηρεσίας, σύμφωνα με 
την παράγρ. 1 του παρόντος άρθρου, υποχρεούται να 
ενημερώνει τον τηλεφωνικό κατάλογο τουλάχιστον σε 
ετήσια βάση. Ο πάροχος Καθολικής Υπηρεσίας, σύμφω¬ 
να με τη παράγρ. 2 του παρόντος άρθρου, υποχρεούται 
να ενημερώνει τη βάση δεδομένων του αμέσως και πά¬ 
ντως όχι αργότερα από τρεις (3) εργάσιμες ημέρες από 
την κοινοποίηση σ'αυτόν οποιοσδήποτε τροποποίησης 
στοιχείων αυτής. Οι πάροχοι δημοσίων τηλεφωνικών 
υπηρεσιών, που εκχωρούν συνδρομητικούς αριθμούς, 
υποχρεούνται να κοινοποιούν άμεσα στον πάροχο Κα¬ 
θολικής Υπηρεσίας κάθε τροποποίηση των στοιχείων 
συνδρομητή τους, ευθύς ως λαμβάνουν γνώση αυτής. 

11. Ο πάροχος Καθολικής Υπηρεσίας για την έκδοση 
τηλεφωνικών καταλόγων και για την παροχή υπηρεσίας 
πληροφοριών τηλεφωνικού καταλόγου υποχρεούται να 
υπογράφει συμβάσεις εμπιστευτικότητας με τις επιχει¬ 
ρήσεις, οι οποίες εκχωρούν συνδρομητικούς αριθμούς. Ο 
πάροχος Καθολικής Υπηρεσίας δεν δύναται να χρησιμο¬ 
ποιεί τα στοιχεία τα οποία διατίθενται σε αυτόν προς 
το σκοπό έκδοσης τηλεφωνικού καταλόγου ή παροχής 
υπηρεσίας τηλεφωνικού καταλόγου από τις ως άνω 
επιχειρήσεις για οποιοδήποτε άλλο σκοπό και ιδίως 
προς όφελος του ή προς όφελος των θυγατρικών του 
ή άλλων επιχειρήσεων που συνεργάζονται μαζί του. 

12. Ο πάροχος Καθολικής Υπηρεσίας για παροχή υπη¬ 
ρεσίας πληροφοριών τηλεφωνικού καταλόγου υποχρε- 
ούται να επιτρέπει στους τελικούς χρήστες άλλου Κρά¬ 
τους Μέλους πλην της Ελλάδας άμεση πρόσβαση στην 
υπηρεσία πληροφοριών καταλόγου που παρέχει. 

13. Ο πάροχος Καθολικής Υπηρεσίας υποχρεούται 
να ανταποκρίνεται σε κάθε εύλογο αίτημα παρόχου 
ηλεκτρονικών επικοινωνιών για πρόσβαση στην ενο¬ 
ποιημένη βάση τηλεφωνικού καταλόγου, προκειμένου 
να χρησιμοποιήσει τις πληροφορίες αυτής, ώστε να 
παρέχει και ο ίδιος ανάλογες υπηρεσίες. Η πρόσβαση 
στην ενοποιημένη βάση πρέπει να γίνεται με όρους οι 
οποίοι είναι διαφανείς και αμερόληπτοι, ενώ η τιμολό¬ 
γηση των σχετικών υπηρεσιών είναι προσανατολισμένη 
στο κόστος. 

14. Οι διατάξεις του παρόντος άρθρου εφαρμόζονται 
με την επιφύλαξη των διατάξεων της κείμενης νομοθε¬ 
σίας για την προστασία των προσωπικών δεδομένων 
και της ιδιωτικής ζωής στον τομέα των ηλεκτρονικών 
επικοινωνιών. 

Άρθρο 6 

Κοινόχρηστα τηλέφωνα 

1. Ο πάροχος Καθολικής Υπηρεσίας εγκαθιστά κοινό¬ 
χρηστα τηλέφωνα σύμφωνα με τις εύλογες ανάγκες των 
τελικών χρηστών, όσον αφορά τη γεωγραφική κάλυψη, 
τον αριθμό των τηλεφώνων, την ευκολία πρόσβασης 
των ατόμων με ειδικές ανάγκες στα τηλέφωνα αυτά 
και την ποιότητα των υπηρεσιών. 

2. Τα κοινόχρηστα τηλέφωνα που εγκαθίστανται από 
τον Πάροχο Καθολικής Υπηρεσίας πρέπει να εξασφα¬ 
λίζουν: 

α. τη δυνατότητα πραγματοποίησης, ατελώς και χω¬ 
ρίς τη χρήση κερμάτων ή καρτών, κλήσεων έκτακτης 
ανάγκης, 

β. την πρόσβαση σε υπηρεσίες πληροφοριών καταλό¬ 
γου έτσι, ώστε το σύνολο των υπηρεσιών πληροφοριών 
καταλόγου, που παρέχονται από τη σειρά αρίθμησης 
118ΧΧ, να είναι προσβάσιμο από όλα τα κοινόχρηστα 
τηλέφωνα, εφόσον αυτό είναι τεχνικά εφικτό, 

γ. τη δυνατότητα ανεμπόδιστης χρήσης αυτών από 
άτομα που χρησιμοποιούν αναπηρικό αμαξίδιο, με κι¬ 
νητικές δυσκολίες και άτομα τυφλά. 

3. Ο πάροχος Καθολικής Υπηρεσίας, εφόσον είναι τε¬ 
χνικά εφικτό, μεριμνά ώστε τα κοινόχρηστα τηλέφωνα 
που εγκαθιστά να μπορούν να δέχονται διαφορετικά 
μέσα πληρωμής και ιδίως κέρματα, χρεωστικές και πι¬ 
στωτικές κάρτες και προπληρωμένες κάρτες. 

4. Για την απομάκρυνση κοινόχρηστων τηλεφώνων 
από σημεία ιδιαίτερης κίνησης ατόμων με ειδικές ανά¬ 
γκες ή ασθενών απαιτείται η προηγούμενη έγκριση της 
ΕΕΤΤ. 

Άρθρο 7 

Παροχή Πρόσθετων ευκολιών και έλεγχος δαπανών 

1. Η Ε.Ε.Τ.Τ. ελέγχει ότι ο πάροχος Καθολικής Υπηρε¬ 
σίας, κατά την παροχή ευκολιών και υπηρεσιών πέραν 
εκείνων που υπέχει σύμφωνα με τα άρθρα 4, 5 και 6 της 
παρούσας, του καθορισμού ειδικών μέτρων για τελικούς 
χρήστες, που είναι άτομα με ειδικές ανάγκες (Άτομα με 
Αναπηρίες) και της εξασφάλισης προσιτών τιμολογίων 
στο πλαίσιο της Καθολικής Υπηρεσίας, 

α) δεν επιβάλλει όρους και προϋποθέσεις, που συνε¬ 
πάγονται την οικονομική επιβάρυνση των συνδρομητών, 
για ευκολίες ή υπηρεσίες, που δεν είναι απαραίτητες, 
ούτε υποχρεωτικές για την αιτούμενη υπηρεσία και 

β) παρέχει τις ειδικές ευκολίες και υπηρεσίες, που 
περιγράφονται στο Παράρτημα I της παρούσας, προκει¬ 


μένου οι συνδρομητές να μπορούν να παρακολουθούν, 
να ελέγχουν τις δαπάνες τους και να αποφεύγουν τυχόν 
αδικαιολόγητη αποσύνδεση της υπηρεσίας. 

Η Ε.Ε.Τ.Τ. μπορεί να μην επιβάλλει τις απαιτήσεις αυ¬ 
τές σε ολόκληρη την Επικράτεια ή σε τμήμα της, εάν 
κρίνει ότι η ευκολία είναι ευρέως διαθέσιμη. 

2. Στις περιπτώσεις προσωρινής διακοπής τηλεφω¬ 
νικής σύνδεσης λόγω οφειλών, ο πάροχος Καθολικής 
Υπηρεσίας υποχρεούται να μη διακόπτει τη δυνατό¬ 
τητα εξερχόμενης επικοινωνίας με κλήσεις έκτακτης 
ανάγκης 

3. Ο πάροχος Καθολικής Υπηρεσίας μεριμνά ώστε 
η εξόφληση των λογαριασμών για τις υπηρεσίες που 
αποτελούν αντικείμενο της Καθολικής Υπηρεσίας να 
γίνεται με κάθε πρόσφορο μέσο. Στην περίπτωση των 
ατόμων με ειδικές ανάγκες (Άτομα με Αναπηρίες) η 
καταβολή της οφειλής πρέπει να είναι δυνατή και από 
την κατοικία του οφειλέτη. 

4. Ο πάροχος Καθολικής Υπηρεσίας μεριμνά ώστε 
άτομα με ειδικές κοινωνικές ανάγκες, όπως ηλικιωμένοι, 
καρδιοπαθείς, νεφροπαθείς, μεταμοσχευθέντες κ.τ.λ., 
σε περίπτωση απώλειας της δυνατότητας τηλεφωνι¬ 
κής επικοινωνίας, να έχουν προτεραιότητα τόσο στη 
σύνδεση, όσο και στην αποκατάσταση βλαβών στην 
τηλεφωνική τους σύνδεση. 

Άρθρο 8 

Ποιότητα υπηρεσιών των καθορισμένων επιχειρήσεων - 
Διαβούλευση με τους ενδιαφερομένους 

1. Ο πάροχος Καθολικής Υπηρεσίας, που υπέχει υπο¬ 
χρεώσεις σύμφωνα με τα άρθρα 4, 5 και 6 της παρού¬ 
σας, καθορισμού ειδικών μέτρων για τελικούς χρήστες, 
που είναι άτομα με ειδικές ανάγκες (Άτομα με Αναπηρί¬ 
ες) και εξασφάλισης προσιτών τιμολογίων στο πλαίσιο 
της Καθολικής Υπηρεσίας δημοσιεύει στην ιστοσελίδα 
του και τουλάχιστον σε μία εφημερίδα, πανελλήνιας 
κυκλοφορίας, επαρκείς και ενημερωμένες πληροφορίες 
σχετικά με τις επιδόσεις του στην παροχή Καθολικής 
Υπηρεσίας, βάσει των παραμέτρων, των ορισμών και 
των μεθόδων μέτρησης της ποιότητας της υπηρεσίας, 
που περιλαμβάνονται στο Παράρτημα II της παρούσας. 
Οι δημοσιευόμενες πληροφορίες διαβιβάζονται επίσης 
στην Ε.Ε.Τ.Τ. εντός επτά (7) εργάσιμων ημερών από τη 
δημοσίευσή τους. Η Ε.Ε.Τ.Τ. δύναται να προσδιορίσει 
επιπλέον το περιεχόμενο και τη μορφή των προς δημο¬ 
σίευση πληροφοριών και τον τρόπο δημοσίευσής τους, 
ώστε να εξασφαλίζεται ότι οι τελικοί χρήστες και οι 
καταναλωτές έχουν πρόσβαση σε πλήρεις, συγκρίσιμες 
και εύχρηστες πληροφορίες. 

2. Η Ε.Ε.Τ.Τ., εφόσον το κρίνει αναγκαίο, μπορεί: 

α) Στην περίπτωση, που έχουν αναπτυχθεί οι σχετικές 
παράμετροι, να ορίζει, μεταξύ άλλων, πρόσθετα πρότυ¬ 
πα ποιότητας της υπηρεσίας για την αξιολόγηση της 
απόδοσης των επιχειρήσεων όσον αφορά την παροχή 
υπηρεσιών σε τελικούς χρήστες και καταναλωτές με 
ειδικές ανάγκες (Άτομα με Αναπηρίες). 

Πληροφορίες σχετικά με τα παραπάνω δημοσιεύονται 
επίσης και διατίθενται στην Ε.Ε.Τ.Τ. σύμφωνα με τα 
οριζόμενα στην παράγραφο 1. 

β) Να θέτει στόχους επιδόσεων για τον πάροχο Καθο¬ 
λικής Υπηρεσίας, τουλάχιστον όσον αφορά στην παροχή 
πρόσβασης σε σταθερές θέσεις, σύμφωνα με το άρθρο 
3, παρ. 1, εδ.α' της παρούσας, με ανάλογη αναπροσαρ- 




21670 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μογή των τιμολογίων, κατόπιν διαβούλευσης, κατά την 
οποία λαμβάνονται υπόψη οι απόψεις των τελικών χρη¬ 
στών και των καταναλωτών των δημοσίων υπηρεσιών 
ηλεκτρονικών επικοινωνιών, συμπεριλαμβανομένων ιδί¬ 
ως των χρηστών με ειδικές ανάγκες (Άτομα με Αναπη¬ 
ρίες), των κατασκευαστών, καθώς και των επιχειρήσεων 
που παρέχουν δίκτυα ή/και υπηρεσίες ηλεκτρονικών 
επικοινωνιών, και 

γ) Να λαμβάνει τα κατάλληλα μέτρα για την τήρηση 
των στόχων αυτών. Ιδίως μπορεί να διενεργεί ανεξάρ¬ 
τητους ελέγχους ή να ερευνά τα στοιχεία επιδόσεων 
των ενδιαψερόμενων επιχειρήσεων, προκειμένου να 
εξασφαλίζεται η ακρίβεια και η συγκρισιμότητα των 
δεδομένων, που διαθέτουν οι επιχειρήσεις με υποχρε¬ 
ώσεις Καθολικής Υπηρεσίας. 

3. Η κατ’ επανάληψη αδυναμία μιας επιχείρησης να 
τηρήσει τους στόχους επιδόσεων μπορεί να προκαλέσει 
την επιβολή από την Ε.Ε.Τ.Τ. των κυρώσεων που προβλέ- 
πονται στο άρθρο 63 του ν. 3431/2006, όπως ισχύει. 

4. Πέραν των αναφερομένων στην παράγραφο 1 του 
παρόντος άρθρου, ο πάροχος Καθολικής Υπηρεσίας 
παρέχει, οποτεδήποτε του ζητηθεί από την ΕΕΤΤ, στοι¬ 
χεία που αφορούν την εκπλήρωση των στόχων ποιότη¬ 
τας Καθολικής Υπηρεσίας, καθώς και κάθε άλλο θέμα 
σχετικό με την εκπλήρωση των υποχρεώσεών του, που 
προβλέπονται από την παρούσα απόφαση. 

5. Ο πάροχος Καθολικής Υπηρεσίας πρέπει, στο πλαί¬ 
σιο της ανάπτυξης πληροφοριακών συστημάτων, να 
λαμβάνει υπόψη τις ανάγκες μέτρησης της ποσότητας 
και της ποιότητας των παρεχόμενων υπηρεσιών. 

Άρθρο 9 

Τελικές Διατάξεις 

1. Χωρίς περιορισμό των διατάξεων της παρούσας, ο 
πάροχος Καθολικής Υπηρεσίας δεν θεωρείται ότι έχει 
παραβιάσει διάταξη της παρούσας απόφασης, λόγω μη 
τήρησης ή πλημμελούς ή εκπρόθεσμης τήρησης των 
όρων της παρούσας, όταν αυτό οφείλεται σε ανωτέρα 
βία, η οποία έχει αιτιώδη συνάφεια με τη μη τήρηση των 
όρων της παρούσας απόφασης. Ενδεικτικά συνιστούν 
ανωτέρα βία τα ακόλουθα γεγονότα: ο πόλεμος, οι πρά¬ 
ξεις δολιοφθοράς, οι τρομοκρατικές πράξεις, οι θεομη¬ 
νίες, οι εκρήξεις και οι πυρκαγιές, οι μη οφειλόμενες 
ενέργειες σε βαρεία αμέλεια του παρόχου Καθολικής 
Υπηρεσίας και οι εμπορικοί αποκλεισμοί. 

2. Ο πάροχος Καθολικής Υπηρεσίας ενημερώνει το 
κοινό, από τα σημεία παροχής πληροφοριών που δια¬ 
θέτει στην Επικράτεια, καθώς και από εμφανές σημείο 
στην ιστοσελίδα του, για τις παροχές που περιλαμβά¬ 
νονται στο περιεχόμενο της Καθολικής Υπηρεσίας και 
για τη διαδικασία αιτήσεως, την οποία ακολουθούν οι 
δικαιούχοι προκειμένου να κάνουν χρήση των διατάξεων 
ης παρούσας απόφασης. 

Ο πάροχος Καθολικής Υπηρεσίας εξασφαλίζει στους 
τελικούς χρήστες, που είναι άτομα με ειδικές ανάγκες 
(Άτομα με Αναπηρίες), τη δυνατότητα πρόσβασης στις 
άνω πληροφορίες ανάλογα με το είδος της αναπηρίας 
τους. 

3. Σε περίπτωση επιλογής από την ΕΕΤΤ περισσοτέ¬ 
ρων του ενός παροχών Καθολικής Υπηρεσίας, ο δικαι¬ 
ούχος της συγκεκριμένης έκπτωσης επιλέγει μόνο έναν 
πάροχο Καθολικής Υπηρεσίας. 

4. Σε περίπτωση διαφορών μεταξύ του περιεχομένου 
της παρούσας απόφασης και του περιεχομένου του 


Κανονισμού Γενικών Αδειών υπερισχύουν οι διατάξεις 
της παρούσας απόφασης. 

5. Ο πάροχος Καθολικής Υπηρεσίας υποχρεούται να 
υποβάλλει στην ΕΕΤΤ ετήσια'Εκθεση σχετικά με την πα¬ 
ροχή Καθολικής Υπηρεσίας, ιδιαίτερα όσον αφορά την 
εγκατάσταση/απομάκρυνση κοινόχρηστων τηλεφώνων, 
την επέκταση/αναβάθμιση δικτύου σε απομακρυσμέ¬ 
νες περιοχές, τον αριθμό δικαιούχων ατόμων με ειδικές 
ανάγκες (Άτομα με Αναπηρίες), καθώς και όλα τα άλλα 
στοιχεία της Καθολικής Υπηρεσίας. 

6. Τυχόν άλλες διατάξεις της κείμενης νομοθεσίας, με 
τις οποίες επιβάλλονται υποχρεώσεις Καθολικής Υπη¬ 
ρεσίας, διατηρούνται σε ισχύ, εκτός αν είναι αντίθετες 
με τα οριζόμενα στην παρούσα απόφαση. 

Άρθρο 10 

Αποτελούν αναπόσπαστο μέρος της παρούσας τα 
επισυναπτόμενα Παραρτήματα. 


ΠΑΡΑΡΤΗΜΑ I 

ΠΕΡΙΓΡΑΦΗ ΤΩΝ ΕΥΚΟΛΙΩΝ ΚΑΙ ΥΠΗΡΕΣΙΩΝ 
(α) Αναλυτικοί λογαριασμοί 

Οι λογαριασμοί χρέωσης των Συνδρομητών με το 
αντίτιμο των παρεχομένων από τον πάροχο Καθολικής 
Υπηρεσίας Δημόσιων Τηλεφωνικών Υπηρεσιών πρέπει 
να περιέχουν ελάχιστο επίπεδο αναλυτικής χρέωσης, 
το οποίο διατίθεται χωρίς πρόσθετο τέλος, όπως αυτό 
κατά καιρούς καθορίζεται από την ΕΕΤΤ, ύστερα από 
διαβούλευση με τα ενδιαφερόμενο μέρη. 

Η ΕΕΤΤ με την επιφύλαξη των απαιτήσεων της ισχύ- 
ουσας νομοθεσίας περί προστασίας των δεδομένων 
προσωπικού χαρακτήρα και της προστασίας της ιδι¬ 
ωτικής ζωής, μπορεί να καθορίζει το βασικό επίπεδο 
ανάλυσης λογαριασμών που παρέχεται ατελώς από 
τον πάροχο Καθολικής Υπηρεσίας, στους καταναλωτές, 
ώστε οι τελευταίοι να μπορούν: 

(ί) Να επαληθεύουν και να ελέγχουν τη χρέωσή τους 
για τη χρήση του δημόσιου τηλεφωνικού δικτύου σε 
σταθερές θέσεις και/ή των συναφών διαθέσιμων στο 
κοινό τηλεφωνικών υπηρεσιών, και 
(μ) να παρακολουθούν κατάλληλα τη χρήση και τις 
δαπάνες με τις οποίες επιβαρύνονται, ελέγχοντας έτσι 
εύλογα ως ένα βαθμό τους λογαριασμούς τους. 

Εφόσον κρίνεται αναγκαίο, είναι δυνατόν να προσφέ- 
ρεται στους συνδρομητές λεπτομερέστερη ανάλυση 
του λογαριασμού με εύλογη επιβάρυνση ή δωρεάν. 

Κλήσεις, οι οποίες είναι δωρεάν για τον καλούντο 
συνδρομητή, συμπεριλαμβανομένων των κλήσεων σε 
γραμμές βοήθειας, δεν εμφανίζονται στον αναλυτικό 
λογαριασμό του καλούντος συνδρομητή. 

Η υποχρέωση παροχής ελάχιστου επίπεδου αναλυτι¬ 
κής χρέωσης δεν υφίσταται, εάν ο συνδρομητής ρητά 
δηλώνει ότι δεν την επιθυμεί. 

(β) Δωρεάν επιλεκτική φραγή κλήσεων για εξερχό- 
μενες κλήσεις 

Πρόκειται για τη διευκόλυνση, με την οποία ο συν¬ 
δρομητής, κατόπιν υποβολής αιτήματος στον πάροχο 
τηλεφωνικής υπηρεσίας, αποκτά δωρεάν τη δυνατότητα 
φραγής εξερχόμενων κλήσεων συγκεκριμένου τύπου ή 
συγκεκριμένων αριθμών. 

(γ) Συστήματα προπληρωμής 

Η Ε.Ε.Τ.Τ. μπορεί να απαιτεί από τις καθορισμένες 
επιχειρήσεις να παρέχουν τα μέσα, ώστε οι κατανα- 

λωτές να έχουν τη δυνατότητα της εκ των προτέρων 
πληρωμής για την πρόσβαση στο δημόσιο τηλεφωνικό 
δίκτυο και για τη χρήση διαθέσιμων στο κοινό τηλε¬ 
φωνικών υπηρεσιών. 

(δ) Σταδιακή αποπληρωμή τελών σύνδεσης 
Η Ε.Ε.Τ.Τ. μπορεί να απαιτεί από τις καθορισμένες 
επιχειρήσεις να παρέχουν στους καταναλωτές τη δυνα¬ 
τότητα καταβολής των τελών σύνδεσης με το δημόσιο 
τηλεφωνικό δίκτυο στη βάση χρονικά κατανεμημένων 
πληρωμών. 

(ε) Μη εξόφληση λογαριασμών 
Η Ε.Ε.Τ.Τ. μπορεί να επιβάλλει μέτρα στις καθορι¬ 
σμένες επιχειρήσεις, για την αντιμετώπιση των περι¬ 
πτώσεων μη εξόφλησης τηλεφωνικών λογαριασμών για 
χρήση του δημόσιου τηλεφωνικού δικτύου σε σταθερές 
θέσεις, ώστε: 


Ο συνδρομητής να ειδοποιείται δεόντως για κάθε επι¬ 
κείμενη διακοπή υπηρεσίας ή αποσύνδεση. 

Εκτός από τις περιπτώσεις απάτης, επανειλημμένης 
καθυστέρησης εξόφλησης ή μη εξόφλησης των λογα¬ 
ριασμών και στο βαθμό που αυτό είναι τεχνικά εφικτό, 
η διακοπή υπηρεσίας να περιορίζεται μόνο στη συγκε¬ 
κριμένη υπηρεσία. 

Η αποσύνδεση λόγω μη εξόφλησης λογαριασμών θα 
πρέπει να πραγματοποιείται μόνο εφόσον ο συνδρο¬ 
μητής έχει ειδοποιηθεί δεόντως. 

Δυνατότητα περιόδου περιορισμένης εξυπηρέτησης, η 
οποία προηγείται της πλήρους αποσύνδεσης, και κατά 
τη διάρκεια της οποίας επιτρέπονται μόνο οι κλήσεις 
που δεν γίνονται με χρέωση του εν λόγω συνδρομητή 
(λ.χ. οι κλήσεις προς το «112»). 


ΠΑΡΑΡΤΗΜΑ II 

ΠΑΡΑΜΕΤΡΟΙ ΤΗΣ ΠΟΙΟΤΗΤΑΣ ΥΠΗΡΕΣΙΑΣ 

ΠΑΡΑΜΕΤΡΟΙ, ΟΡΙΣΜΟΙ ΚΑΙ ΜΕΘΟΔΟΙ ΜΕΤΡΗΣΗΣ ΤΟΥ ΧΡΟΝΟΥ ΠΑΡΟΧΗΣ ΚΑΙ ΤΗΣ ΠΟΙΟΤΗΤΑΣ 

ΤΗΣ ΥΠΗΡΕΣΙΑΣ 


ΠΑΡΑΜΕΤΡΟΣ 
(Σημείωση 1) 

ΟΡΙΣΜΟΣ 

ΜΕΘΟΔΟΣ ΜΕΤΡΗΣΗΣ 

Χρόνος της αρχικής σύνδεσης 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Ποσοστό βλαβών ανά γραμμή πρόσβασης 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Χρόνος επισκευής βλαβών 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Αναλογία ανεπιτυχών κλήσεων 
(Σημείωση 2) 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Χρόνος αποκατάστασης κλήσης 
(Σημείωση 2) 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Χρόνοι απόκρισης για υπηρεσίες τηλεφωνητή 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Χρόνοι απόκρισης για υπηρεσίες πληροφοριών 
καταλόγου 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Αναλογία των εν λειτουργία κοινόχρηστων 
τηλεφώνων με κερματοδέκτη ή υποδοχή κάρτας 

ΕΤ3Ι ΕΘ 201 769-1 

ΕΤ3Ι ΕΘ 201 769-1 

Καταγγελίες για λάθη σε λογαριασμούς 

ΕΤ3Ι ΕΘ 201 769-1 

ΕΤ3Ι ΕΘ 201 769-1 


Ο αριθμός έκδοσης του ΕΤ3Ι ΕΘ 201 769-1 είναι 1.1.1 
(Απρίλιος 2000). 

Σημείωση 1 

Οι παράμετροι θα πρέπει να επιτρέπουν την ανάλυση 
των επιδόσεων σε περιφερειακό επίπεδο (δηλαδή του¬ 
λάχιστον στο επίπεδο 2 της στατιστικής ονοματολογίας 
εδαφικών ενοτήτων (ΝυΤ5) της ΕυΐΌείαί.) 

Σημείωση 2 

Η ΕΕΤΤ μπορεί να αποφασίσει να μην απαιτεί την τή¬ 
ρηση ενημερωμένων πληροφοριών για τις επιδόσεις που 
αφορούν τις δύο αυτές παραμέτρους, εφόσον από τα 


στοιχεία προκύπτει ότι οι επιδόσεις στους δύο αυτούς 
τομείς είναι ικανοποιητικές. 

Αρθρο 11 
Έναρξη Ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 1 Αυγούστου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίΐοοίϋή ΡΥΡ/ΦΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηπ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίβιτιβΐ: Ιι11ρ://νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'-Ι- Β'-Ι- Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐ1ρ://»»νν.θ1.αΐ' - β-ιπαίΙ: »6ΐ)ΐΠ35ΐ6Γ.6ΐ(®θ(.αΓ 

































